Але самыя галоўныя змены адбыліся, безумоўна, непасрэдна ў нумарах. Па-першае, іх стала менш – з 66 засталося толькі 30, адпаведна зменшылася колькасць месцаў – са 100 да 45. Выбар быў зроблены на карысць якасці – у гасцініцы з’явілася новая сантэхніка, заменена электраправодка, сістэмы водазабеспячэння і каналізацыі, зманціравана сістэма супрацьпажарнага апавяшчэння. Зніклі так званыя нумары трэцяй і другой катэгорыі. Зараз катэгорый будзе толькі дзве — першая і вышэйшая, у апошняй, дарэчы, акрамя душа, будзе яшчэ і ванна. На першым паверсе зроблены два нумары для інвалідаў, у якіх будуць створаны ўсе ўмовы для пражывання асоб з абмежаванымі магчымасцямі. А мяккае дывановае пакрыццё на падлозе нумароў, у якім літаральна тонуць ногі, плюс вадкакрысталічны тэлевізар і кабельнае тэлебачанне ў кожным нумары зробяць адпачынак на самой справе камфортным і адпаведным сучасным нормам.